CELEX: 32021D0959
Language: lt
Date: 1623283200000
Title: Politinio ir saugumo komiteto sprendimas (BUSP) 2021/959 2021 m. birželio 10 d. kuriuo pratęsiamas Europos Sąjungos teisinės valstybės misijos Kosove (Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.) (EULEX KOSOVO) vadovo įgaliojimų terminas (EULEX KOSOVO/1/2021)

2021 6 15   
               
               
                  LT
               
               
                  Europos Sąjungos oficialusis leidinys
               
               
                  L 212/1
               
            
         POLITINIO IR SAUGUMO KOMITETO SPRENDIMAS (BUSP) 2021/959
         2021 m. birželio 10 d.
         kuriuo pratęsiamas Europos Sąjungos teisinės valstybės misijos Kosove (*) (EULEX KOSOVO) vadovo įgaliojimų terminas (EULEX KOSOVO/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (1), ypač į jų 12 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     pagal Bendrųjų veiksmų 2008/124/BUSP 12 straipsnio 2 dalį Politinis ir saugumo komitetas (PSK) yra įgaliotas pagal Sutarties 38 straipsnio trečią pastraipą priimti atitinkamus sprendimus Europos Sąjungos teisinės valstybės misijos Kosove (EULEX KOSOVO) politinės kontrolės vykdymo ir strateginio vadovavimo jai tikslais, įskaitant sprendimą paskirti misijos vadovą;
                  
               
                     (2)
                  
                  
                     2019 m. lapkričio 28 d. PSK priėmė Sprendimą (BUSP) 2019/1991 (2), kuriuo misijos EULEX KOSOVO vadovu laikotarpiui nuo 2019 m. gruodžio 1 d. iki 2020 m. birželio 14 d. skiriamas Lars-Gunnar WIGEMARK;
                  
               
                     (3)
                  
                  
                     2020 m. birželio 11 d. Taryba priėmė Sprendimą (BUSP) 2020/792 (3), kuriuo misijos EULEX KOSOVO vadovo Lars-Gunnar WIGEMARK įgaliojimų terminas pratęsiamas laikotarpiui nuo 2020 m. birželio 15 d. iki 2021 m. birželio 14 d.;
                  
               
                     (4)
                  
                  
                     2021 m. birželio 3 d. Taryba priėmė Sprendimą (BUSP) 2021/904 (4), kuriuo Bendrieji veiksmai 2008/124/BUSP buvo iš dalies pakeisti ir EULEX KOSOVO įgaliojimai pratęsti iki 2023 m. birželio 14 d.;
                  
               
                     (5)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti EULEX KOSOVO misijos vadovo Lars-Gunnar WIGEMARK įgaliojimų terminą laikotarpiui nuo 2021 m. birželio 15 d. iki 2022 m. birželio 14 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos teisinės valstybės misijos Kosove (EULEX KOSOVO) vadovo Lars-Gunnar WIGEMARK įgaliojimų terminas pratęsiamas laikotarpiui nuo 2021 m. birželio 15 d. iki 2022 m. birželio 14 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. birželio 10 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (*)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.
         
            (1)  OL L 42, 2008 2 16, p. 92.
         
            (2)  2019 m. lapkričio 28 d. Politinio ir saugumo komiteto sprendimas (BUSP) 2019/1991 dėl Europos Sąjungos teisinės valstybės misijos Kosove (EULEX KOSOVO) vadovo skyrimo (EULEX KOSOVO/2/2019) (OL L 308, 2019 11 29, p. 105).
         
            (3)  2020 m. birželio 11 d. Tarybos sprendimas (BUSP) 2020/792, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (OL L 193, 2020 6 17, p. 9).
         
            (4)  2021 m. birželio 3 d. Tarybos sprendimas (BUSP) 2021/904, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (OL L 197, 2021 6 4, p. 114).